Pasiūlymas vidaus susitarimas tarp Taryboje susirinkusių valstybių narių vyriausybių atstovų dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis Afrikos, Karibų jūros bei Ramiojo vandenyno valstybių ir Europos bendrijos bei jos valstybių narių partnerystės susitarimu, pasirašytu 2000 m. birželio 23 d. Kotonu (Benine) ir pataisytu 2005 m. birželio 25 d. Liuksemburge (Didžiojoje Liuksemburgo Hercogystėje), ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties IV dalis /* SEK/2006/0371 galutinis */





[pic] | EUROPOS BENDRIJŲ KOMISIJA | Briuselis, 17.3.2006 SEK(2006) 371 galutinis Pasiūlymas VIDAUS SUSITARIMAS tarp Taryboje susirinkusių valstybių narių vyriausybių atstovų dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis Afrikos, Karibų jūros bei Ramiojo vandenyno valstybių ir Europos bendrijos bei jos valstybių narių partnerystės susitarimu, pasirašytu 2000 m. birželio 23 d. Kotonu (Benine) ir pataisytu 2005 m. birželio 25 d. Liuksemburge (Didžiojoje Liuksemburgo Hercogystėje), ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties IV dalis (pateikta Komisijos) AIŠKINAMASIS MEMORANDUMAS Siekdama geografiniu požiūriu bendradarbiauti su Afrikos, Karibų jūros ir Ramiojo vandenyno valstybėmis (AKR) po 9-ojo EPF pagal daugiametę bendradarbiavimui skirtą finansavimo programą vadovaujantis AKR ir EB partnerystės susitarimu, 2005 m. gruodžio 16 d. susirinkusi Europos Vadovų Taryba priėmė sprendimą dėl trukmės (2008–2013 m.), skiriamos sumos (22 682 mln. eurų dabartinėmis kainomis, išskyrus veiklos rėmimo išlaidas), finansavimo mechanizmo (tarpvalstybinis Europos plėtros fondas) ir įnašų pasiskirstymo schemos (apytikriai per pusę tarp 9-ojo EPF įnašų pasiskirstymo schemos ir numatytų biudžeto įnašų). Tuo remiantis buvo parengta 2008–2013 m. daugiametė finansavimo programa ir papildomas vidaus susitarimas. Įtraukiamas laikinas balsų skaičiavimo modelis, taikytinas 10-ojo EPF komiteto darbe. Modelis pagrįstas įnašų pasiskirstymo schema, patvirtinta 2005 m. gruodžio mėn. Europos Vadovų Taryboje. Dėl veiklos rėmimo išlaidų – prašoma papildomo finansavimo, kuris sudarytų 4% kreditų, kuriuos tvarko Komisija. Tai nemažas padidėjimas, palyginti su 9-uoju EPF. Jis atspindi Komisijos ketinimą kuo visapusiškiau atsižvelgti į realias veiklos rėmimo išlaidas, skirtinas EPF veiklos vykdymui, tarp jų į papildomas išlaidas, susijusias su pagalbos įgyvendinimo perdavimu Delegacijoms ir sustiprinta stebėsena. Prieš įsigaliojant vidaus susitarimui, jį turi ratifikuoti visos valstybės narės. Patirtis rodo, kad toks ratifikavimo procesas gali užtrukti 2 metus ar net ilgiau nuo susitarimo pasirašymo. Todėl, 2005 m. birželio 25 d. pasirašydamos pataisytą AKR ir EB partnerystės susitarimą, AKR ir EB pateikė bendrą deklaraciją kurioje nurodoma, kad „kiekviena šalis stengiasi baigti pataisyto Kotonu susitarimo ratifikavimo procedūrą per 18 mėnesių nuo pataisyto Susitarimo pasirašymo dienos, tinkamai atsižvelgdama į nacionalinius ir Bendrijos įsipareigojimus bei procedūras.“ Kadangi tikimasi, kad 9-ojo EPF lėšos iki 2007 m. pabaigos bus visiškai paskirstytos, labai svarbu, kad 10-asis EPF galėtų realiai pradėti veiklą 2008 m. pirmąją dieną, o ratifikacijos procesas turėtų prasidėti kaip galima greičiau, t. y. tuoj pat po to, kai AKR ir EB Ministrų Taryba priims atitinkamą 2008–2013 m. daugiametę finansavimo programą (tai padaryti planuojama 2006 m. birželio mėn. pradžioje). 9-ojo EDF vidaus susitarimas apima ne tik Bendrijos pagalbos finansavimą vadovaujantis Finansiniu protokolu, bet ir jos administravimą ir įgyvendinimą, taip pat ir komitologijos procedūras. Vidaus susitarime numatyta, kad tuos straipsnius, kurie turi poveikio finansavimo ir įnašų pasiskirstymo schemai, Taryba gali keisti vienbalsiai priimtu sprendimu. Atsižvelgiant į Bendrijos įsipareigojimą derinti veiksmus įgyvendinant 10-ojo EPF veiklą, reikėtų laikytis susitarimų, kurie bus priimti po diskusijų tema „Bendradarbiavimas vystymosi labui ir ekonominio bendradarbiavimo priemonė“, skirtų 2007–2013 m. finansinei perspektyvai. Šios diskusijos gali kiek užtrukti, todėl siūlomas 10-ojo EPF vidaus susitarimas skirtas tik tiems aspektams, kuriuos reikia ratifikuoti. Tai iš esmės yra finansiniai aspektai ir patvirtinimas, kad bus sudarytas tinkamas valdymo komitetas, kurio konkrečios veiklos programos ir sprendimų priėmimo uždaviniai bus numatyti atskirame Tarybos reglamente. Tai pagreitins supaprastinto vidaus susitarimo priėmimą. Siekiant kiek galima supaprastinti procedūrą ir supaprastinus bendrojo biudžeto reglamentavimą, vėliau bus parengtas 10-ojo EPF finansinis reglamentas. 10-ojo EPF vidaus susitarimas patvirtina laikino galiojimo principą, kuris reiškia, kad pradėjus veikti 10-ajam EPF ankstesnių Europos plėtros fondų lėšos negali būti toliau skirstomos arba perskirstomos. Tokia nuostata atitinka galimą tolesnį biudžeto formavimą. Naujasis vidaus susitarimas atveria galimybę vėliau didinti valstybių narių įnašus atsižvelgiant į jų neseniai pateiktus įsipareigojimus iš esmės padidinti oficialiąją pagalbą vystymuisi per daugiametės finansavimo programos laikotarpį (2008–2013 m.) ir bent 50% to padidėjimo nukreipti į Afriką. Susitarimas pakankamai lankstus ir po 2008–2009 m. biudžeto peržiūros gali būti koreguojamas. Kadangi 2005 m. gruodžio 16 d. įvykusiame Europos Vadovų Tarybos susitikime buvo nutarta, kad veikiantis tarpvyriausybinis EPF atitinka poreikius, 10-jame EPF be sumos, skirtos geografiniam bendradarbiavimui su AKR, taip pat reikia numatyti papildomą finansavimą užjūrio šalims ir teritorijoms (UŠT) . Pradiniame Komisijos pasiūlyme [KOM(2004)838] buvo numatyta, kad UŠT skirta suma turėtų būti proporcinga UŠT daliai 9-ajame EPF. Kadangi 9-ajame EPF užjūrio šalims ir teritorijoms skiriama 1,30% AKR numatytų kreditų veiklai finansuoti, suma, kurios prašoma UŠT skirtai Bendrijos pagalbai per 2008–2013 m., yra 294 mln. eurų. Atsižvelgiant į 2005 m. gruodžio 16 d. Tarybos išvadas, tikimasi, kad iki 2008 m. sausio 1 d. Bulgarija ir Rumunija bus įstojusios į ES ir prisidės prie 10-ojo EPF. Prireikus nuostata dėl Bulgarijos ir Rumunijos bus įtraukta į būsimą sprendimą dėl laikino vidaus susitarimo taikymo. Pasiūlymas VIDAUS SUSITARIMAS tarp Taryboje susirinkusių valstybių narių vyriausybių atstovų dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis Afrikos, Karibų jūros bei Ramiojo vandenyno valstybių ir Europos bendrijos bei jos valstybių narių partnerystės susitarimu, pasirašytu 2000 m. birželio 23 d. Kotonu (Benine) ir pataisytu 2005 m. birželio 25 d. Liuksemburge (Didžiojoje Liuksemburgo Hercogystėje), ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties IV dalis TARYBOJE SUSIRINKĘ EUROPOS BENDRIJOS VALSTYBIŲ NARIŲ VYRIAUSYBIŲ ATSTOVAI, atsižvelgdami į Europos bendrijos steigimo sutartį, kadangi: (1) Afrikos, Karibų jūros ir Ramiojo vandenyno valstybių (toliau – AKR) ir Europos Bendrijos bei jos valstybių narių partnerystės susitarimo (toliau – AKR ir EB susitarimas), pasirašyto 2000 m. birželio 23 d. Kotonu, Benine ir pataisyto 2005 m. birželio 25 d. Liuksemburge, Didžiojoje Liuksemburgo Hercogystėje, Ia priedo trečioje pastraipoje numatyta, kad „sprendimus dėl bet kokių daugiametės finansavimo programos ar atitinkamų susitarimo dalių pakeitimų, nukrypstant nuo šio susitarimo 95 straipsnio, priima AKR-EB Ministrų Taryba“ [1]. (2) AKR ir EB Ministrų Taryba susitikime 2006 m. birželio 1 ir 2 d. Port Morsbyje (Papua Naujojoje Gvinėjoje) priėmė AKR ir EB susitarimo Ib priedą ir jame susitarė nustatyti bendrą Bendrijos pagalbos AKR valstybėms sumą pagal 2008–2013 m. daugiametę finansavimo programą vadovaujantis AKR ir EB susitarimu. Tai 22 682 mln. eurų suma iš Europos plėtros fondo (toliau – 10-asis EPF), kurią sudaro valstybių narių įnašai. (3) 2001 m. lapkričio 27 d. Tarybos sprendimas 2001/8282/EB dėl užjūrio šalių bei teritorijų (toliau – UŠT) ir Europos bendrijos asociacijos (toliau – Asociacijos sprendimas) taikomas iki 2011 m. gruodžio 31 d. Iki tos datos bus priimtas naujas sprendimas vadovaujantis Sutarties 187 straipsniu. Iki 2007 m. gruodžio 31 d. Taryba, remdamasi Komisijos pasiūlymu, vienbalsiai priimtu sprendimu 2008–2013 m. laikotarpiui numatys 294 mln. eurų sumą iš 10-ojo EPF, skirtą UŠT, kurioms taikoma Sutarties 4 dalis. (4) 2005 m. gegužės 30 d. Tarybos sprendime nustatyta data, po kurios 9-ojo EPF, kurį valdo Komisija, lėšų, palūkanų subsidijų, kurias tvarko Europos investicijų bankas (toliau – Bankas) ir pajamų, gautų iš palūkanų nuo tų sumų, nuo 2007 m. gruodžio 31 d. toliau skirstyti negalima. Prireikus šią datą galima svarstyti iš naujo. (5) Siekiant įgyvendinti AKR ir EB susitarimą ir Asociacijos sprendimą, reikėtų sudaryti 10-ąjį EPF ir nustatyti lėšų paskirstymo ir valstybių narių įnašų į fondą tvarką. (6) Taryboje susirinkę valstybių narių vyriausybių atstovai nutarė iš 10-ojo EPF atidėti papildomą 859 mln. eurų sumą, skirtą padengti Komisijos veiklos išlaidas, patirtas rengiant programas ir vykdant EPF veiklą. (7) Reikėtų nustatyti taisykles, skirtas finansiniam bendradarbiavimui administruoti. (8) 2000 m. rugsėjo 12 d. Taryba patvirtino Taryboje susirinkusių valstybių narių vyriausybių atstovų vidaus susitarimą dėl Bendrijos pagalbos finansavimo ir administravimo pagal AKR ir EB susitarimo finansinį protokolą ir dėl finansinės paramos paskirstymo užjūrio šalims ir teritorijoms, kurioms taikoma EB sutarties 4 dalis. [2] (9) Prie Komisijos turėtų būti įsteigtas valstybių narių vyriausybių atstovų komitetas (toliau – EPF komitetas) ir panašus komitetas turėtų būti įsteigtas prie Banko. Komisijos ir Banko darbas taikant AKR ir EB susitarimą ir atitinkamas Asociacijos sprendimo nuostatas turėtų būti derinamas, Pasitarę su Komisija ir Banku, SUSITARĖ: 1 SKYRIUS FINANSINIAI IŠTEKLIAI 1 straipsnis 10-ojo EPF ištekliai 1. Šiuo dokumentu valstybės narės įsteigia dešimtąjį Europos plėtros fondą (toliau – 10-asis EPF). 2. 10-ąjį EPF sudaro: a) iki 23 835 mln. eurų suma, valstybėms narėms sumokant savo įnašus taip: Valstybė narė | Įnašas (mln. eurų) | Belgija | 841,3755 | Bulgarija | 33,369 | Čekijos Respublika | 121,5585 | Danija | 476,700 | Vokietija | 4 886,175 | Estija | 11,9175 | Graikija | 350,3745 | Ispanija | 1 871,0475 | Prancūzija | 4 659,7425 | Airija | 216,8985 | Italija | 3 065,181 | Kipras | 21,4515 | Latvija | 16,6845 | Lietuva | 28,602 | Liuksemburgas | 64,3545 | Vengrija | 131,0925 | Malta | 7,1505 | Nyderlandai | 1 155,9975 | Austrija | 574,4235 | Lenkija | 309,855 | Portugalija | 274,1025 | Rumunija | 88,1895 | Slovėnija | 42,903 | Slovakija | 50,0535 | Suomija | 350,3745 | Švedija. | 653,079 | Jungtinė Karalystė | 3 532,347 | 23 835,000 | 23 835 mln. eurų sumą galima naudoti pradėjus galioti daugiametei finansavimo programai. Šios lėšos paskirstomos taip: i) 22 682 mln. eurų skiriama AKR valstybių grupei; ii) ii) 294 mln. eurų skiriama UŠT; iii) 859 mln. eurų skiriama Komisijai 6 straipsnyje nurodytoms veiklos išlaidoms, susijusioms su Komisijos programų rengimu ir EPF veiklos įgyvendinimu, padengti. b) AKR ir EB susitarimo I priede ir Asociacijos sprendimo II A priede nurodytos lėšos, paskirtos pagal 9-ąjį EPF investicinių priemonių ištekliams finansuoti, kurioms netaikomas 2005 m. gegužės 30 d. Tarybos sprendimas 2005/446/EB, nustatantis datą, po kurios 9-ojo EPF lėšų toliau negalima skirstyti, po to, kai įsigalioja 2008–2013 m. daugiametė finansavimo programa, remiantis AKR ir EB susitarimu, ir po to, kai įsigalioja Tarybos sprendimai dėl finansinės paramos UŠT 2008–2013 m., valdomos vadovaujantis 10-ojo EPF įgyvendinimo susitarimais. 3. Po 2007 m. gruodžio 31 d. arba po to, kai įsigalioja 2008–2013 m. daugiametė finansavimo programa, jei ši data vėlesnė, AKR naudai susidaręs skirtumas iš 9-ojo EPF arba ankstesnių Europos plėtros fondų ir iš šių fondų projektų perskirstytos lėšos nebus daugiau paskirstomos išskyrus skirtumą, susidarantį dėl pirminių žemės ūkio produktų eksporto pajamų stabilizavimo sistemos (STABEX) pagal ankstesnių nei 9-ojo Europos plėtros fondų veiklą, ir išskyrus 2 dalies b punkte nurodytas lėšas. 4. Bendra 10-ojo EPF išteklių suma yra skiriama laikotarpiui nuo 2008 m. sausio 1 d. iki 2013 m. gruodžio 31 d. Po 2013 m. gruodžio 31 d. 10-ojo EPF lėšos toliau neturi būti skirstomos, nebent Komisijai pasiūlius, Taryba vienbalsiai nuspręstų kitaip. 5. Pajamos, sukauptos iš operacijų, finansuojamų pagal įsipareigojimus vadovaujantis ankstesnių Europos plėtros fondų veikla, ir iš šio straipsnio 2 dalyje nurodytų lėšų palūkanų, deponuotos AKR ir EB susitarimo IV priedo 37 straipsnio 1 dalyje nurodytiems mokėjimų tarpininkams Europoje, pervedamos į vieną arba kelias Komisijos vardu atidarytas banko sąskaitas ir naudojamos pagal 6 straipsnyje nurodytus reikalavimus. 6. Jei nauja valstybė prisijungtų prie Bendrijos, 2 dalyje nurodytas įnašų paskirstymas keičiamas vienbalsiai priimtu Tarybos sprendimu remiantis Komisijos pasiūlymu. 7. Finansiniai ištekliai koreguojami vienbalsiai priimtu Tarybos sprendimu pagal AKR ir EB susitarimo 62 straipsnio 2 dalį. 8. Atsižvelgiant į valstybių narių įsipareigojimus gerokai padidinti oficialią pagalbą vystymuisi per 2008–2013 m. daugiametės finansavimo programos laikotarpį, bet kuri valstybė narė gali perduoti Komisijai papildomas lėšas, viršijančias 2 dalyje nurodytas sumas, ir prisidėti prie patikos fondų arba projektų ir programų AKR, kuriuos valdo Komisija arba Bankas, vadovaudamiesi AKR ir AB susitarimu, finansavimo arba bendro finansavimo. Įgyvendinimo susitarimai dėl tokių fondų valdymo, taip pat 6 straipsnyje numatytų veiklos rėmimo išlaidų, kurias patiria Komisija arba Bankas, dengimo nustatomi 9 straipsnyje minimais reglamentais.. Kai valstybės narės tokias papildomas lėšas perduoda priimdamos sprendimą vienbalsiai ir atsižvelgdamos į 2 dalyje pateiktą įnašų schemą, lėšos tvarkomos vadovaujantis tvarkymo procedūromis, nustatytomis 8 straipsnyje. 9. Prieš baigiant galioti 10-ajam EPF, valstybės narės, vadovaudamosi AKR ir EB susitarimo 1b priedo 7 punktu, įvertina, kaip buvo vykdomi įsipareigojimai bei mokamos išmokos, ir pagalbos rezultatus bei poveikį remdamosi Tarybos atlikta veiklos peržiūra, grindžiama 2010 m. parengtu Komisijos pasiūlymu. Naujų išteklių, skirtų finansiniam bendradarbiavimui po 2013 m., poreikis nustatomas atsižvelgiant , be kita ko, ir į šį vertinimą. 10. Valstybės narės iki 2013 m. pabaigos gali vienbalsiai nuspręsti įtraukti visas arba dalį nepaskirstytų sumų į 10-ojo EPF biudžetą. Vadovaujantis Susitarimo 1a priedo 3 pastraipa dėl daugiametės finansavimo programos, sprendimą dėl visų būtinų daugiametės finansavimo programos pakeitimų ir susijusių AKR ir EB susitarimo dalių priima AKR ir EB Ministrų Taryba. 2 straipsnis AKR skirti ištekliai 1. 1 straipsnio 2 dalies a punkto i įtraukoje nurodyta 22 682 mln. eurų suma paskirstoma bendradarbiavimo priemonėms taip: a) 18 940 mln. eurų – pagalbai remiant ilgalaikį vystymąsi, parengiant programas nacionaliniu ir regioniniu lygmeniu. Ši suma naudojama: i) nacionalinėms preliminarioms programoms finansuoti vadovaujantis AKR ir EB susitarimo IV priedo 1–5 straipsniais; ii) regioninėms preliminarioms programoms finansuoti remiant regioninį ir tarpregioninį bendradarbiavimą ir integraciją pagal AKR ir EB susitarimo IV priedo 6–11 straipsnius, 13 straipsnio 1 dalį ir 14 straipsnį. b) 2 242 mln. eurų – pagalbai remiant AKR valstybių ir regionų tarpusavio bendradarbiavimą pagal AKR ir EB susitarimo IV priedo 12 straipsnį, 13 straipsnio 2 dalį ir 14 straipsnį. Ši suma apima pagalbą padengiant dalį AKR sekretoriato, nurodyto AKR ir EB susitarimo 1 protokole, Jungtinės Parlamentinės Asamblėjos, sudarytos pagal AKR ir EB susitarimo 17 straipsnį, ir Įmonių plėtros centro ir Žemės ūkio ir kaimo bendradarbiavimo techninio centro vadovaujantis AKR ir EB susitarimo III priedo nuostatomis, veiklos išlaidų; c) Dalis a ir b dalyse nurodytų išteklių gali būti panaudota reaguojant į išorės sukrėtimus ir nenumatytiems poreikiams, taip pat prireikus papildomai trumpalaikei humanitarinei pagalbai ir neatidėliotinai pagalbai nacionaliniu ir regioniniu lygmeniu pagal AKR ir EB susitarimo 72 ir 73 straipsnius tais atvejais, kai tokios pagalbos negalima finansuoti iš ES biudžeto, taip pat pagalbai atsiradus trumpalaikiams eksporto pajamų svyravimams pagal AKR ir EB susitarimo 68 straipsnį, arba taikos palaikymui, konfliktų prevencijai ir konfliktų sprendimo veiksmams pagal AKR ir EB susitarimo 11 straipsnį. d) 1 500 mln. eurų – asignavimų Bankui forma investicinėms priemonėms finansuoti pagal reikalavimus ir sąlygas, numatytas AKR ir EB susitarimo II priede („Finansavimo sąlygos“), įtraukiant papildomą įnašą į investicinių priemonių išteklius, kurie tvarkomi kaip apyvartinis fondas, ir dotacijas palūkanų normos subsidijoms, numatytoms AKR ir EB susitarimo II priedo 2 ir 4 straipsniuose, finansuoti per 10-ojo EPF veiklos laikotarpį. 2. Kai tik gaunamas bet koks 1 straipsnio 8 punkte minimas papildomas finansavimas, jį tvarko Komisija arba Bankas. 1 straipsnio 8 punkto paskutiniame sakinyje minima papildoma suma prireikus skiriama ištekliams, nurodytiems 1 dalies a ir b punktuose, vadovaujantis AKR ir EB Ministrų Tarybos sprendimu pagal AKR ir EB susitarimo Ia priedo 3 punktą. 3 straipsnis UŠT skirti ištekliai 1. 1 straipsnio 2 dalies a punkto ii įtraukoje numatyta 294 mln. eurų suma skiriama vadovaujantis Tarybos sprendimu, priimtu prieš 2007 m. gruodžio 31 d., iš dalies keičiančiu Asociacijos sprendimą pagal Sutarties 187 straipsnį. 2. Jeigu UŠT taptų nepriklausoma ir prisijungtų prie AKR ir EB susitarimo, remdamasi Komisijos pasiūlymu, Taryba vienbalsiai priima sprendimą 1 dalyje nurodytas sumas sumažinti, o 2 straipsnio a dalyje nurodytas sumas atitinkamai padidinti. 4 straipsnis Paskolos iš Banko nuosavų išteklių 1. Prie sumos, skirtos 1 straipsnio 2 dalies b punkte minimoms investicinėms priemonėms pagal 9-ąjį EPF, ir prie 2 straipsnio 1 dalies d punkte nurodytos sumos, pridedama iki 1 700 mln. eurų orientacinė suma, kuri yra iš Banko nuosavų išteklių teikiamos paskolos. Šios lėšos skiriamos AKR ir EB susitarimo II priede numatytiems tikslams, vadovaujantis Banko įstatuose nustatytomis sąlygomis ir atitinkamomis investicijų finansavimo sąlygų nuostatomis, išdėstytomis pirmiau minėtame II priede ir Asociacijos sprendime. 2. Valstybės narės, atsisakydamos bet kokios teisės prieštarauti, įsipareigoja veikti kaip garantas Bankui proporcingai pagal savo įnašus į jo kapitalą visų finansinių įsipareigojimų atžvilgiu, kuriuos prisiima paskolų gavėjai pagal paskolų sutartis, sudarytas su Banku dėl paskolų iš jo nuosavų išteklių, pagal AKR ir EB susitarimo II priedo 1 straipsnį ir atitinkamas Asociacijos sprendimo nuostatas. 3. 2 dalyje nurodyta garantija ribojama 75% bendros Banko suteiktų kreditų pagal visas paskolų sutartis sumos. 4. Įsipareigojimai pagal 2 dalį vykdomi kiekviena valstybei narei su Banku sudarius garantijos sutartį. 5 straipsnis Operacijos, kurias vykdo Bankas 1. Mokėjimai Bankui, susiję su specialiomis paskolomis, suteiktomis AKR valstybėms, UŠT ir Prancūzijos užjūrio departamentams, kartu su iš rizikos kapitalo operacijų, vykdomų pagal ankstesnius nei 9-asis EPF, gaunamomis įplaukomis ir pajamomis, pervedami valstybėms narėms atsižvelgiant į tai, koks yra su šiomis sumomis susijęs jų įnašas į EPF, nebent Taryba, remdamasi Komisijos pasiūlymu, vienbalsiai nuspręstų pervesti juos į rezervą arba skirti kitiems tikslams. 2. Bet kokie komisiniai, mokėtini Bankui už 1 dalyje nurodytų paskolų ir operacijų valdymą, iš anksto išskaičiuojami iš sumų, kurios bus pervedamos valstybėms narėms. 3. Banko įplaukos ir pajamos, gaunamos iš operacijų vykdant investicines priemones pagal 9-ąjį ir 10-ąjį EPF, naudojamos kitoms investicinių priemonių operacijoms pagal Susitarimo II priedo 3 straipsnį, išskaičiavus nepaprastąsias išlaidas ir įsipareigojimus, atsirandančius dėl šių priemonių. 4. Už investicinių priemonių operacijų, nurodytų 3 dalyje pagal AKR ir EB susitarimo II priedo 3 straipsnio 1 dalies a punktą, valdymą Bankui atlyginama suteikiant visiško nuostolių atlyginimo garantiją. 6 straipsnis Ištekliai, rezervuoti padengti su EPF susijusias veiklos rėmimo išlaidas 1. Ištekliai veiklos rėmimo priemonėms, kaip numatyta 1 straipsnio 2 dalies a punkto iii įtraukoje ir 1 straipsnio 5 dalyje, padengia su programavimu ir EPF veiklos įgyvendinimu susijusias išlaidas, kurios nebūtinai grindžiamos strategiją paremiančiais dokumentais ir daugiametėmis orientacinėmis programomis, numatytomis Tarybos reglamente, minimame 9 straipsnio 1 dalyje. 2. Sudarydami apytikriai 4% Komisijos valdomų išteklių pagal AKR ir EB susitarimą ir Asociacijos sprendimą, šie veiklos rėmimui skirti ištekliai gali padengti išlaidas, susijusias su parengiamąja ir tolesne veikla, stebėsena, apskaita, auditu ir vertinimu, tiesiogiai būtina veikla programoms sudaryti bei naudoti EPF išteklius, kuriuos valdo Komisija, ir išlaidas, susidarančias įgyvendinant šiuos tikslus, pvz., vystymo politikos mokslinių tyrimų veikla, tyrimai, susitikimai, informacija, informavimas, mokymas ir publikacijos, taip pat išlaidas, susijusias su informacijos mainams skirtais kompiuterių tinklais, bei bet kurias kitas administracinės ir techninės paramos išlaidas, kurias Komisija gali patirti įgyvendindama EPF veiklą. Šiais ištekliais taip pat galima padengti išlaidas Komisijos būstinėse ir Delegacijose dėl administracinės paramos, būtinos tvarkant pagal AKR ir EB susitarimą ir Asociacijos sprendimą finansuojamas operacijas. II SKYRIUS ĮGYVENDINIMO IR BAIGIAMOSIOS NUOSTATOS 7 straipsnis Įnašai į 10-ąjį EPF 1. Kiekvienais metais Komisija, atsižvelgdama į Banko prognozes dėl investicinių priemonių valdymo ir operacijų, sudaro ir iki spalio 15 d. pateikia Tarybai ataskaitą apie įsipareigojimus, mokėjimus ir prašymus sumokėti įnašus einamaisiais ir kitais biudžetiniais metais. Šios sumos grindžiamos gebėjimu realiai išmokėti siūlomas lėšas. Taryba kvalifikuotąja balsų dauguma, kaip numatyta 8 straipsnyje, priima sprendimą dėl metinės prašymų sumokėti įnašus sumos kitais metais, nurodydama sumos dalį, tenkančią Komisijai ir Bankui. 2. Komisija ir Taryba užtikrina, kad įnašai atitiktų tikėtinus mokėjimus. Jeigu įnašai, dėl kurių buvo nuspręsta pagal 1 dalį, skirtųsi nuo EPF faktinių poreikių per konkrečius finansinius metus, Komisija Tarybai pateikia pasiūlymus keisti įnašų dydį. Taryba priima sprendimą kvalifikuotąja balsų dauguma, kaip numatyta 8 straipsnyje. 3. Vykdant mokėjimus, paskirstytus pagal ankstesnius Europos plėtros fondus, kiekvienos valstybės narės įnašai apskaičiuojami proporcingai kiekvienos valstybės narės įnašui į 9-ąjį EPF. 4. Išsamios valstybių narių įnašų mokėjimų taisyklės nustatomos 9 straipsnio 2 dalyje nurodytame Finansiniame reglamente. 8 straipsnis Europos plėtros fondo komitetas 1. Prie Komisijos steigiamas komitetas (toliau – EPF komitetas), sudarytas iš valstybių narių vyriausybių atstovų. Komitetas atsako už Komisijos administruojamus 10-ojo EPF išteklius. EPF komitetui pirmininkauja Komisijos atstovas, o jo sekretoriatą skiria Komisija. Jo darbe dalyvauja Banko atstovas. 2. EPF komitete valstybių narių balsai skaičiuojami taip: Valstybė narė | Balsai | Belgija | [35] | Bulgarija | [1] | Čekija | [5] | Danija | [20] | Vokietija | [205] | Estija | [1] | Graikija | [15] | Ispanija | [79] | Prancūzija | [196] | Airija | [9] | Italija | [129] | Kipras | [1] | Latvija | [1] | Lietuva | [1] | Liuksemburgas | [3] | Vengrija | [6] | Malta | [1] | Nyderlandai | [49] | Austrija | [24] | Lenkija | [13] | Portugalija | [12] | Rumunija | [4] | Slovėnija | [2] | Slovakija | [2] | Suomija | [15] | Švedija. | [27] | Jungtinė Karalystė | [148] | Iš viso | [1001] | 3. EPF komitetas sprendimus priima kvalifikuotąja [601] balsų dauguma; sprendimas laikomas priimtu, jeigu už jį balsuoja bent [13] valstybių narių. 4. 2 dalyje pateikta balsų skaičiavimo lentelė ir 3 dalyje nurodyta kvalifikuotoji balsų dauguma 1 straipsnio 6 dalyje nurodytu atveju keičiami vienbalsiai priimtu Tarybos sprendimu. 5. EDF komitetas patvirtina savo darbo tvarkos taisykles. 9 straipsnis Įgyvendinimo nuostatos Nuostatos dėl šio Susitarimo įgyvendinimo taikomos atsižvelgiant į: (1) reglamentą dėl programavimo ir sprendimų priėmimo procedūrų, kurį prieš įsigaliojant AKR ir EB susitarimui kvalifikuotąja balsų dauguma, kaip numatyta 8 straipsnyje, priima Taryba, remdamasi Komisijos pasiūlymu ir gavusi Banko nuomonę dėl tų nuostatų, kurios su juo yra susijusios; (2) Finansinį reglamentą, kurį prieš įsigaliojant AKR ir EB susitarimui kvalifikuotąja balsų dauguma, kaip numatyta 8 straipsnyje, priima Taryba, remdamasi Komisijos pasiūlymu ir gavusi Banko nuomonę dėl su juo susijusių nuostatų ir Audito Rūmų, įsteigtų pagal Europos bendrijos steigimo sutarties 247 straipsnį (toliau – Audito Rūmai), nuomonę. 10 straipsnis Finansinis įgyvendinimas, apskaita, auditas ir vykdymas 1. Komisija įsipareigoja naudoti savo valdomus išteklius pagal 2 straipsnio 1 dalies a ir b punktus, 2 straipsnio 2 dalį ir 6 straipsnį ir finansuoti projektus bei programas pagal Finansinį reglamentą, nurodytą 9 straipsnio 2 dalyje. Išieškant netinkamai sumokėtas sumas vykdomi Komisijos sprendimai, kaip numatyta Europos bendrijos steigimo sutarties 256 straipsnyje. 2. Bankas Bendrijos vardu valdo investicines priemones ir atlieka su jomis susijusias operacijas pagal taisykles, nustatytas 9 straipsnio 2 dalyje nurodytame Finansiniame reglamente. Vykdydamas priemones Bankas veikia Bendrijos vardu, Bendrijai prisiimant visą riziką. Bet kokios teisės, atsirandančios dėl tokių operacijų, ypač kreditoriaus arba savininko teisės, priklauso valstybėms narėms. 3. Bankas įsipareigoja vykdyti finansines operacijas, atliekamas naudojantis paskolomis iš jo nuosavų išteklių, kaip nurodyta 4 straipsnyje, kartu, kai tai įmanoma, su palūkanų subsidijomis, gautomis iš Fondo dotacijų išteklių. 4. Kiekvienais finansiniais metais Komisija parengia ir tvirtina EPF ataskaitas ir siunčia jas Europos Parlamentui, Tarybai ir Audito Rūmams. 5. Komisija Audito Rūmams suteikia galimybę naudotis 9 straipsnyje nurodyta informacija, kad ši institucija, remdamasi įrodymų dokumentais, galėtų atlikti pagalbos, skiriamos iš EPF išteklių, patikrą. 6. Kiekvienais metais Bankas Komisijai ir Tarybai siunčia savo metinę ataskaitą apie jo valdomų operacijų, finansuojamų iš EPF išteklių, vykdymą. 7. Vadovaujantis 9 dalimi Audito Rūmai naudojasi savo įgaliojimais, susijusiais su EPF operacijomis. Šie įgaliojimai jiems suteikiami Europos bendrijos steigimo sutarties 248 straipsnyje. Sąlygos, kurioms esant Audito Rūmai naudojasi suteiktais įgaliojimais, nustatytos 9 straipsnio 2 dalyje nurodytame Finansiniame reglamente. 8. Europos Parlamentas, rekomendavus Tarybai, kuri priima sprendimą 8 straipsnyje nustatyta kvalifikuotąja balsų dauguma, paveda Komisijai atlikti EPF finansinio valdymo funkcijas, išskyrus Banko valdomas operacijas. 9. Iš EPF išteklių finansuojamoms Banko valdomoms operacijoms taikoma Banko statute nustatyta kontrolės ir vykdymo tvarka, kurios turi būti laikomasi atliekant visas Banko operacijas. 11 straipsnis Straipsnis dėl pakeitimų Taryba, remdamasi Komisijos pasiūlymu, vienbalsiai priimtu sprendimu gali keisti II skyriaus straipsnius. Bankas su Komisija bendrai rengia pasiūlymus dėl klausimų, susijusių su jo veikla ir investicinėmis priemonėmis. 12 straipsnis Ratifikavimas, įsigaliojimas ir trukmė 1. Kiekviena valstybė narė patvirtina šį Susitarimą pagal savo konstitucinius reikalavimus. Kiekvienos valstybės narės vyriausybė praneša Europos Sąjungos Tarybos generaliniam sekretoriatui apie atliktas procedūras, reikalingas šiam Susitarimui įsigalioti. 2. Šis Susitarimas įsigalioja pirmą antro mėnesio dieną po to, kai apie šio Susitarimo patvirtinimą praneša paskutinė valstybė narė. 3. Šis Susitarimas sudaromas tokiam pačiam laikotarpiui kaip ir AKR ir EB susitarimo Ib priedo daugiametė finansavimo programa. Tačiau, neatsižvelgiant į 1 straipsnio 4 dalį, šis Susitarimas galioja tiek, kiek reikia pagal AKR ir EB susitarimą ir minėtą Asociacijos sprendimą bei pagal minėtą daugiametę finansavimo programą visai finansuojamai veiklai įgyvendinti iki galo. 13 straipsnis Autentiškos kalbos Šis Susitarimas, sudarytas vienu egzemplioriumi anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis, kurio visi tekstai yra autentiški, deponuojamas Europos Sąjungos Tarybos generalinio sekretoriato archyvuose, o patvirtinta jo kopija siunčiama visoms šį Susitarimą pasirašiusių valstybių vyriausybėms. Priimta Briuselyje, […] Parašai [1] OL L 287, 2005 10 28. [2] OL L 317, 2000 12 15.